شەفەق نیوز/ کەمال محمد ساڵح وەزیر کەهرەبا لە هەرێم کوردستان، ئمڕوو یەکشەممە، ویستگەی گواستنەوەی وزەی کەهرەبا کردەو لە ناوچەی ''شێروان مەزن'' سەروە ناحیەی میرگەسور لە پارێزگای هەولێر، وئاماژەدا ک ئی پڕۆژە ٣٣ میگاوات لە کەهرەبا بەرهەم کەێد، ئەرا سنوور ئەو ناوچە.
ساڵح لە وتاریگ لە مەوقەی کردنەوەگە وت: ئی پڕۆژە لە پڕۆژە ماوە کوڵەگانە، ودیاری کرد ک ئی ویستگە لە دوو محەولە کریاگە، و هەر یەکیگ لەلیان وە ١٦ NV کار کەێد، و توانای بەرهەمکردن ٣٣ میگاوات لە کەهرەبا ئەرا ناوچەگە دیرێد.
وتیش؛ ئی پڕۆژە لەلایەن کۆمپانیای ''ملک'' یابانی ئەنجام دریا، و خەرج گشتی پڕۆژەگە رەسیە ٣٣ مەلیۆن و٥٠٠ هەزار دۆلار ئەمریکی، وئاماژەدا ک هێڵ گواستنەوەی پڕۆژەگە وەدویری ٣٥ کێلومەترە ، وە ٣٣ کەی ڤی.
